
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind modificarea şi completarea tarifelor prevăzute Anexa 2 la HCLMT nr. 151/03.04.2018, modificată şi completată, precum şi stabilirea cotei-părţi ce revine municipiului Timişoara din închirierea unor bunuri

1. Descrierea situatiei actuale


În conformitate cu prevederile legale privind serviciile de transport public local este necesar ca prin încasarea tarifelor sa se acopere cheltuielile curente de intretinere, exploatare si de reabilitare-dezvoltare aferente transportului public.


Potrivit prevederilor art. 17 alin. 1 lit. m) din Legea nr. 92/2007, ale art. 20, art. 22, art. 24 şi art. 26 din Normele cadru privind stabilirea, ajustarea şi modificarea tarifelor pentru serviciile de transport public local de persoane aprobate prin Ordinul preşedintelui A.N.R.S.C. nr. 272/2007, stabilirea, ajustarea sau modificarea tarifelor pentru serviciile de transport public local de persoane se realizează la cererea operatorilor de transport public local de persoane, de către autorităţile administraţiei publice locale implicate în serviciul de transport public local și metropolitan pe baza fundamentării realizate de către STPT, urmând ca, la nivel unitar, acestea să fie aprobate prin hotărârea Adunării Generale a Actionarilor.


Tarifele practicate in prezent la transportul urban de calatori/ alte activităţi prestate de către SC Societatea de Transport Public Timişoara SA au fost actualizate, modificate şi completate prin HCLMT nr. 151/03.04.2018, modificată şi completată. 
2. Schimbari preconizate și rezultate așteptate
SC Societatea de Transport Public Timişoara SA, solicită modificarea şi completarea tarifelor aprobate prin Anexa 2 la HCLMT nr. 151/03.04.2018, respectiv tarifele prevăzute la:  punctul 27, precum şi introducerea unor tarife pentru alte activităţi conexe, respectiv tarifele prevăzute la punctul 36 (Tariful de închiriere refugii de călători în vederea colantării cu reclamă), punctul 37 (Tarif pentru cursurile de calificare în următoarele meserii conducator - tramvai sau troleibuz) şi punctul 38 (Tarif pentru cursul de pregătire şi perfecţionare în vederea obţinerii permisului de conducere categoria D).
Această modificare şi completare a tarifelor va genera o creştere a veniturilor proprii ale societatii de transport, fiind una din conditiile de acoperire a cheltuielilor, dar si o masura de redresare financiara a societății.
Prin aceeaşi adresă, cu nr. 3498/19.02.2019, înregistrată la Primăria Municipiului Timişoara cu nr. RE2019-423/19.02.2019, SC Societatea de Transport Public Timişoara SA, solicită aprobarea cotei – părţi ce revine Municipiului Timişoara, în calitate de proprietar, din veniturile realizate prin închirierea geamurilor mijloacelor de transport, aflate în administrarea STPT, în vederea montării de reclamă window graphic.

3. Alte informatii - Nu este cazul.
4. Concluzii
Luând în considerare toate cele mai sus menţionate, consider oportun aprobarea, prin Hotărârea Consiliului Local al Municipiului Timişoara, a modificării şi completării tarifelor prevăzute în Anexa 2 la HCLMT nr. 151/03.04.2018 conform Anexei, precum şi stabilirea cotei-parţi ce revine Municipiului Timişoara din veniturile realizate prin închirierea geamurilor mijloacelor de transport, aflate în administrarea STPT, în vederea montării de reclamă window graphic.

